|  |
| --- |
| **Pitanja ponuditelja i odgovori** Agencije za ugljikovodike tijekom provođenja postupka nadmetanja radi odabira najpovoljnijeg ponuditelja za istraživanje geotermalnih voda u istražnim prostorima:   1. Bjelovar 2. Ludbreg 3. Brdovec 4. Slavonski Brod   radi izdavanja dozvole za pridobivanje geotermalnih voda u energetske svrhe. |

|  |  |  |
| --- | --- | --- |
|  | **PITANJE** | **ODGOVOR** |
| **1** | *Vezano za DON u postupku nadmetanja radi odabira najpovoljnijeg ponuditelja za istraživanje geotermalnih voda u istražnom prostoru „XXXX“ radi izdavanja dozvole za pridobivanje geotermalnih voda u energetske svrhe molimo Vas pomoć, odnosno pojašnjenja na sljedeće:*  *Točka 5.2. Uvjeti financijske sposobnosti – Da li se ponuditelj može osloniti na financijsku sposobnost Grada kao JLS?*  *Naime, tvrtka „XX“ u 100%-tnom vlasništvu je Grada „XY“ te je osnovana u prosincu 2022.godine.* | Ponuditelj se u ponudi može osloniti na financijsku, tehničku i stručnu sposobnost vladajućeg društva ili neke druge pravne ili fizičke osobe. U tom slučaju potrebno je dostaviti ugovor ili suglasnost gdje je izričito navedeno da je druga pravna osoba (u ovom slučaju grad), upoznato s namjerom ponuditelja da podnese ponudu u ovom postupku nadmetanja te da daje svoju izričitu suglasnost da se ponuditelj može osloniti u ovom postupku nadmetanja na određenu sposobnost te druge pravne osobe. Također, potrebno je dostaviti dokaz da grad, ima određenu sposobnost na koju se ponuditelj oslanja. Primjera radi, ako se ponuditelj oslanja na financijsku sposobnost neke pravne osobe potrebno je dostaviti suglasnost te pravne osobe (npr. grada) da se ponuditelj u ovom postupku nadmetanja može osloniti na njegovu financijsku sposobnost te dostaviti BON-1 i BON-2 ili revidirano godišnje financijsko izvješće za prethodne tri poslovne godine ili neki drugi prikladan dokaz. |
| **2** | *Točka 8. Jamstva – S obzirom na navedeno u prethodnoj točki da li je moguće da Grad „XX“ da bankovnu garanciju ili bude nekakav vid jamstva, ukoliko je isto moguće da li je potreban drugačiji tekst bankovne garancije te ukoliko je da li bi mogli isti poslati kako bi mogli isti prenijeti banci koja će izdavati istu.* | Grad može biti Nalogodavac kod izdavanja bankarske garancije te u tom slučaju u preambuli garancije treba navesti grad kao nalogodavca a u točki 1. nacrta garancije potrebno je izmijeniti tekst na način da glasi:  „Banka je upoznata da Nalogodavac u suradnji s društvom „XX“ podnosi ponudu u postupku nadmetanja radi odabira najpovoljnijeg ponuditelja za istraživanje geotermalnih voda u istražnom prostoru „XXXX“ radi izdavanja dozvole za pridobivanje geotermalnih voda u energetske svrhe, prema Dokumentaciji za nadmetanje, KLASA: XXXX, URBROJ: XXX, od datum. veljače 2024. godine objavljene od strane Agencije za ugljikovodike. „  Točka 2. nacrta garancije tada glasi: „Ovom Garancijom Banka se obvezuje Korisniku garancije da će neopozivo, bezuvjetno i na prvi poziv isplatiti iznos od 10.000,00 EUR (slovima: desettisuća eura) ako Nalogodavac odnosno društvo „XX“ odustane od obvezujuće ponude u roku njezine valjanosti, ako u ponudi iznese neistiniti iskaz ili dokaz, ako u traženom roku ne dostavi dopunu ili pojašnjenje ponude te ako u propisanom roku iz izdane dozvole ne dostavi garanciju za uredno izvršenje obveza istražnog razdoblja ili garanciju za sanaciju istražnog prostora.“ |